﻿ Pro Kabaddi 2018, UP Yoddha vs Bengaluru Bulls: बेंगलुरु बुल्स ने यूपी पर दर्ज की 35-29 से जीत - Jansatta
Pro Kabaddi 2018: यु-मुम्बा ने आज के पहले मैच में पुणेरी पल्टन को 31-22 के स्कोर से हरा दिया। शहीद विजय सिंह पथिक स्पोर्ट्स कॉम्पलेक्स में खेले गए मैच में मुम्बा ने शुरू से ही अपना दबदबा बनाए रखा और जीत हासिल की।
जनसत्ता ऑनलाइन, आईएएनएस Nov 05, 2018 01:12 am
यूपी बनाम बेंगलुरु। (Photo Courtesy: PKL)
Pro Kabaddi 2018, UP Yoddha vs Bengaluru Bulls: यूपी योद्धा प्रो कबड्डी लीग (पीकेएल) के छठे सीजन में घरेलू चरण के दूसरे दिन भी हार का सिलसिला नहीं तोड़ा पाई। यूपी को शनिवार को शहीद विजय सिंह पथिक स्पोटर्स कॉम्पलेक्स में खेले गए मैच में बेंगलुरू बुल्स ने 35-29 से हराया। पहले हाफ में 15-20 से पीछे रहने वाली मेजबान टीम दूसरे हाफ में अंकों के अंतर को पाट नहीं पाई और हार गई।पहले हाफ के शुरुआती मिनटों के अलावा यूपी की टीम कहीं भी बेंगलुरू के सामने टिक नहीं पाई। 13वें मिनट में यूपी ने स्कोर 13-13 से बराबर किया था लेकिन इसके बाद वो कभी भी बेंगलुरू की बराबरी नहीं कर पाई।
प्रशांत कुमार राय ने यूपी के लिए सबसे अधिक सात अंक लिए। श्रीकांत जाधव ने पांच और सचिन कुमार ने चार अंक अपने खाते में डाले। बेंगलुरू बुल्स के लिए उसके स्टार खिलाड़ी रोहित कुमार ने दम दिखाया और 14 अंक लिए। पवन सेहरावत ने छह अंक अपने खाते में डाले। रेड से यूपी ने 12 और बेंगलुरू ने 20 अंक अपने नाम किए। टैकल से दोनों टीमें 12-12 अंकों की बराबरी पर रहीं। ऑल आउट से दोनों टीमों ने 2-2 अंक लिए। यूपी ने तीन अतिरिक्त अंक भी अपने खाते में डाले तो वहीं एक अतिरिक्त अंक बेंगलुरू ने अपने खाते में डाला।
मुम्बा ने पुणे को दी मात: यु-मुम्बा ने आज के पहले मैच में पुणेरी पल्टन को 31-22 के स्कोर से हरा दिया। शहीद विजय सिंह पथिक स्पोर्ट्स कॉम्पलेक्स में खेले गए मैच में मुम्बा ने शुरू से ही अपना दबदबा बनाए रखा और जीत हासिल की। पहले हाफ में वह 19-10 से आगे थी। दूसरे हाफ में उसने कभी भी पुणे को अपने आस-पास नहीं आने दिया।
मुम्बा ने रेड से 11 अंक लिए तो वहीं टैकल से 14 अंक जुटाए। उसने दो बार पुणे को ऑल आउट किया साथ ही दो अतिरिक्त अंक भी अपने खाते में डाले। पुणे की टीम रेड से सिर्फ सात अंक ले ही पाई। 12 अंक उसने टैकल से हासिल किए। साथ ही तीन अतिरिक्त अंक भी लिए।
मुम्बा के लिए अभिषेक सिंह ने सात अपने खाते में डाले जिसमें से सभी टच प्वाइंट थे। सुरेंद्र सिंह और विनोद कुमार ने चार-चार अंक लिए। पुणे का कोई भी खिलाड़ी चार अंक से ज्यादा नहीं ले पाया। जीबी मोरे चार अंक लेकर उसके सर्वोच्च स्कोरर रहे। संदीप नरवाल ने तीन और दीपक कुमार दहिया ने दो अंक लिए।
Match 47 | 03 Nov
22:10 (IST)03 Nov 2018
बेंगलुरु बुल्स ने ये मैच 35-29 से अपने नाम कर लिया है।
21:58 (IST)03 Nov 2018
4 मिनट शेष
मैच खत्म होने में 4 मिनट शेष। बेंगलुरु बुल्स ने यूपी पर 33-27 से लीड बना रखी है।
21:44 (IST)03 Nov 2018
यूपी की लीड कायम
दूसरे हाफ के पहले 4 मिनट के खेल में यूपी योद्धा ने 4 अंकों की लीड बना रखी है। यूपी 22, बेंगलुरु 18
21:37 (IST)03 Nov 2018
पहले हाफ के खेल तक यूपी योद्धा ने 20-15 से लीड बना रखी है।
21:25 (IST)03 Nov 2018
मैच के पहले 8 मिनट के खेल तक यूपी योद्धा और बेंगलुरु बुल्स के बीच 11-11 से बराबरी चल रही है।
21:18 (IST)03 Nov 2018
पांचवें मिनट खोला बेंगलुरु ने खाता
मैच के पांचवें मिनट बेंगलुरु बुल्स ने अपना खाता खोला। ये सुपर टैकल के जरिए उनके 2 अंक रहे। यूपी योद्धा के पास 5-2 से लीड।
21:13 (IST)03 Nov 2018
यूपी और बेंगलुरु के बीच आज का दूसरा मैच शुरू हो चुका है। टॉस हारकर पहले रेड करते हुए बेंगलुरु बुल्स के रोहित कुमार दबोच लिए गए।
21:07 (IST)03 Nov 2018
बेंगलुरु बनाम यूपी
20:58 (IST)03 Nov 2018
मुंबई ने ये मैच 31-22 से अपने नाम कर लिया है।
20:45 (IST)03 Nov 2018
पुणे दूसरी बार ऑलआउट
मैच के 34वें मिनट यू मुंबा दूसरी बार ऑलआउट। इसी के साथ मुंबई ने 10 अंकों की लीड बना ली है। मुंबई 28, पुणे 18
20:42 (IST)03 Nov 2018
8 मिनट का मिनट शेष
मैच खत्म होने में 8 मिनट शेष। यू मुंबा ने 23-18 से लीड बना ली है।
20:34 (IST)03 Nov 2018
दूसरे हाफ में भी मुंबई की लीड कायम
दूसरे हाफ का खेल शुरू हो चुका है। मुंबई ने मुकाबले में 20-14 से लीड बना रखी है।
20:26 (IST)03 Nov 2018
मैच के पहले हाफ तक मुंबई ने 19-10 से लीड बना रखी है। इस दौरान पुणे की टीम को एक बार ऑलआउट का सामना भी करना पड़ा है। देखना होगा कि अगले 20 मिनट में पुणे किस तरह वापसी कर सकती है।
20:14 (IST)03 Nov 2018
पुणेरी पलटन ऑलआउट
मैच के 11वें मिनट तक पुणे की टीम ऑलआउट हो चुकी है। यहां से मुंबई ने दोगुना फासला बना लिया है। पुणे 6, मुंबई 12
20:07 (IST)03 Nov 2018
मैच के पहले 5 मिनट तक मुंबई ने 5-1 से लीड बना ली है। पुणे पिछले 4 मिनट में कोई भी अंक नहीं जुटा सका है। पुणे 1, मुंबई 5
20:04 (IST)03 Nov 2018
यू मुंबा ने टॉस जीतकर कोर्ट चुना है। मैच का पहला अंक पुणे ने अपने नाम किया। पहले 2 मिनट के खेल तक मुंबई के दर्शन ने टीम के लिए एक साथ दो अंक जुटा लिए। मुंबई 2, पुणे 1
19:53 (IST)03 Nov 2018
19:42 (IST)03 Nov 2018
नितिन तोमर-सिद्धार्थ देसाई नहीं खेलेंगे मैच
नितिन तोमर, सिद्धार्थ देसाई और रोहित बालियान अनफिट होने के चलते इस मैच में नहीं खेल रहे हैं, जो फैंस के लिए बेहद निराशा की बात है। मैच 20 मिनट में शुरू होने जा रहा है।
19:40 (IST)03 Nov 2018
पुणेरी पलटन की टीम
पुणेरी पल्टन की टीम में नितिन तोमर, विनोद कुमार, संजय श्रेष्ठ, परवेश, अक्षय जाधव, बजरंग, ताकामित्सु कोनो, संदीप नरवाल, राजेश मंडल, मोरे जीबी, गिरीश मारुति एर्नाक, विकास खत्री, रिंकू नरवाल, मोनू और अमित कुमार शामिल हैं।